ddrg/super_eurlex huggingface dataset:
Euroopa Kohtu (suurkoda) 25. juuli 2018. aasta otsus (High Court’i eelotsusetaotlus – Iirimaa) – LMi suhtes tehtud Euroopa vahistamismääruste täitmine

(Kohtuasi C-216/18 PPU) (1)

((Eelotsusetaotlus - Eelotsuse kiirmenetlus - Politseikoostöö ja õigusalane koostöö kriminaalasjades - Euroopa vahistamismäärus - Raamotsus 2002/584/JSK - Artikli 1 lõige 3 - Liikmesriikidevaheline üleandmiskord - Täitmise tingimused - Euroopa Liidu põhiõiguste harta - Artikkel 47 - Õigus pöörduda sõltumatusse ja erapooletusse kohtusse))

(2018/C 328/28)

Kohtumenetluse keel: inglise

Eelotsusetaotluse esitanud kohus

High Court

Põhikohtuasja pool

LM

Resolutsioon

Nõukogu 13. juuni 2002. aasta raamotsuse 2002/584/JSK Euroopa vahistamismääruse ja liikmesriikidevahelise üleandmiskorra kohta (muudetud nõukogu 26. veebruari 2009. aasta raamotsusega 2009/299/JSK) artikli 1 lõiget 3 tuleb tõlgendada nii, et kui vahistamismäärust täitval õigusasutusel, kes peab tegema otsuse sellise isiku üleandmise kohta, kelle suhtes on tehtud Euroopa vahistamismäärus kriminaalmenetluse raames kohtu alla andmiseks, on sellist teavet nagu ELL artikli 7 lõike 1 kohases Euroopa Komisjoni põhjendatud ettepanekus sisalduv teave, mis viitab tegelikule ohule, et vahistamismääruse teinud liikmesriigi kohtuvõimu sõltumatusega seoses esinevate süsteemsete või üldiste puuduste tõttu rikutakse Euroopa Liidu põhiõiguste harta artikli 47 teises lõigus tagatud põhiõigust õiglasele kohtulikule arutamisele, siis peab see asutus konkreetselt ja täpselt kontrollima, kas isiku isiklikku olukorda ning selle süüteo laadi, millega seoses ta kohtu alla antakse, ja Euroopa vahistamismääruse aluseks olevat faktilist tausta arvestades ning võttes arvesse teavet, mille vahistamismääruse teinud liikmesriik on muudetud raamotsuse 2002/584 artikli 15 lõike 2 alusel esitanud, on piisavalt alust arvata, et viimati nimetatud riigile üleandmise korral esineb isiku puhul selline oht.

(1) ELT C 190, 4.6.2018.
Euroopa Kohtu (suurkoda) 26. märtsi 2019. aasta otsus (Supreme Court of the United Kingdomi eelotsusetaotlus — Ühendkuningriik) — SM versus Entry Clearance Officer, UK Visa Section

(kohtuasi C-129/18) (1)

(Eelotsusetaotlus - Euroopa Liidu kodakondsus - Liidu kodanike ja nende pereliikmete õigus liikuda ja elada vabalt liikmesriikide territooriumil - Direktiiv 2004/38/EÜ - Liidu kodaniku pereliikmed - Artikli 2 punkti 2 alapunkt c - Mõiste „alaneja lähisugulane“ - Alžeeria kafalah’ (seaduslik hooldus) režiimi all alalisel seaduslikul eestkostel olev laps - Artikli 3 lõike 2 punkt a - Muud pereliikmed - Euroopa Liidu põhiõiguste harta artikkel 7 ja artikli 24 lõige 2 - Perekonnaelu - Lapse huvid)

(2019/C 187/29)

Kohtumenetluse keel: inglise

Eelotsusetaotluse esitanud kohus

Supreme Court of the United Kingdom

Põhikohtuasja pooled

Kassaator: SM

Vastustaja: Entry Clearance Officer, UK Visa Section

menetluses osalesid: Coram Children’s Legal Centre (CCLC) ja AIRE Centre

Resolutsioon

Euroopa Parlamendi ja nõukogu 29. aprilli 2004. aasta direktiivi 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ, artikli 2 punkti 2 alapunktis c toodud mõistet liidu kodaniku „alaneja lähisugulane“ tuleb tõlgendada nii, et see ei hõlma last, kes on paigutatud liidu kodaniku alalise seadusliku eestkoste alla Alžeeria kafalah’ alusel, kuna selline kasuperekonda paigutamine ei tingi lapse põlvnemist eestkostjast.

Liikmesriigi pädevad asutused peavad siiski hõlbustama sellise lapse kui liidu kodaniku muu pereliikme sisenemist riiki ja seal elamist vastavalt direktiivi 2004/38 artikli 3 lõike 2 punktile a koostoimes Euroopa Liidu põhiõiguste harta artikliga 7 ja artikli 24 lõikega 2, hinnates tasakaalustatult ja mõistlikult kõiki juhtumi aktuaalseid ja asjakohaseid asjaolusid ning võttes arvesse erinevaid asjassepuutuvaid huve ja eeskätt asjaomase lapse huve. Kui sellise hindamise tulemusel tuvastatakse, et laps ja tema liidu kodanikust eestkostja elavad tegelikult perekonnaelu ja et see laps sõltub oma eestkostjast, siis nõuavad põhiõigusest perekonnaelu austamisele tulenevad nõuded koostoimes kohustusega võtta arvesse lapse huve põhimõtteliselt riiki sisenemise ja seal elamise õiguse andmist sellele lapsele, et võimaldada tal elada koos oma eestkostjaga viimast vastuvõtvas liikmesriigis.

(1) ELT C 134, 16.4.2018.
C 187/25

ET

Euroopa Kohtu (kümnes koda) 28. märtsi 2019. aasta otsus (Consiglio di Stato eelotsusetaotlus — Itaalia) — Idi Srl versus Arcadis — Agenzia Regionale Campana Difesa Suolo

(kohtuasi C-101/18) (1)

(Eelotsusetaotlus - Ehitustööde, asjade ja teenuste riigihankelepingute sõlmimise korra kooskõlastamine - Direktiiv 2004/18/EÜ - Artikli 45 lõike 2 esimese lõigu punkt b - Taotleja või pakkuja isiklik olukord - Liikmesriikide võimalus jätta hankemenetlusest kõrvale kõik ettevõtjad, kelle suhtes on käimas ennetava kompromissi menetlus - Liikmesriigi õigusnormid, mis näevad ette nende isikute menetlusest kõrvale jätmise, kelle suhtes „on algatatud“ ennetava kompromissi menetlus, välja arvatud juhul, kui kompromissikava on suunatud tegevuse jätkamisele - Ettevõtja, kes on esitanud ennetava kompromissi taotluse, jättes endale võimaluse esitada tegevuse jätkamise kava)

(2019/C 187/28)

Kohtumenetluse keel: itaalia

Eelotsusetaotluse esitanud kohus

Consiglio di Stato

Põhikohtuasja pooled

Apellant: Idi Srl

Vastustaja: Arcadis — Agenzia Regionale Campana Difesa Suolo

Menetluses osales: Regione Campania

Resolutsioon

Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta artikli 45 lõike 2 esimese lõigu punkti b tuleb tõlgendada nii, et sellega ei ole vastuolus niisugune riigisisene õigusnorm nagu see, mida käsitletakse põhikohtuasjas, mis võimaldab jätta hankemenetlusest kõrvale ettevõtja, kes menetlusest kõrvale jätmise otsuse kuupäevaks on esitanud ennetava kompromissi taotluse, jättes endale võimaluse esitada tegevuse jätkamise kava.

(1) ELT C 166, 14.5.2018.
1.

Tingimusel, et eelotsusetaotluse esitanud kohus riigisiseseid asjasse puutuvaid faktilisi ja õiguslikke asjaolusid kontrollib, tuleb nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, mida on muudetud nõukogu 22. detsembri 2009. aasta direktiiviga 2009/162/EL, artikleid 184, 185, 187 ja 188 tõlgendada nii, et need ei kehtesta kohustust korrigeerida kinnisasjaga seotud ja algul nõuetekohaselt mahaarvatud käibemaksu, kui kinnisasjaga tehakse sale and lease back-tehing (müük-tagasirent), mille suhtes ei kohaldata käibemaksu, sellistel asjaoludel nagu põhikohtuasjas.
Euroopa Kohtu (kolmas koda) 28. märtsi 2019. aasta otsus (Nejvyšší správní soudi eelotsusetaotlus — Tšehhi Vabariik) — Milan Vinš versus Odvolací finanční ředitelství

(kohtuasi C-275/18) (1)

(Eelotsusetaotlus - Ühine käibemaksusüsteem - Direktiiv 2006/112/EÜ - Artikkel 131 ja artikli 146 lõike 1 punkt a - Väljaspool Euroopa Liitu asuvasse sihtkohta lähetatud või veetud kaupade tarne maksust vabastamine - Liikmesriigi õiguses ette nähtud maksuvabastuse tingimus - Kaupade suunamine teatavale tolliprotseduurile - Tõend ekspordiprotseduurile suunamise kohta)

(2019/C 187/33)

Kohtumenetluse keel: tšehhi

Eelotsusetaotluse esitanud kohus

Nejvyšší správní soud

Põhikohtuasja pooled

Kaebaja: Milan Vinš

Vastustaja: Odvolací finanční ředitelství

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 146 lõike 1 punkti a koostoimes selle direktiivi artikliga 131 tuleb tõlgendada nii, et sellega on vastuolus, kui liikmesriigi seaduse säte näeb väljaspool liitu asuvasse sihtkohta eksporditava kauba käibemaksust vabastamisele ette tingimuse, et need kaubad peavad olema eelnevalt suunatud ekspordi tolliprotseduurile, olukorras, kus on tõendatud, et maksuvabastuse sisulised tingimused, mille hulgas eelkõige asjaomaste kaupade liidu territooriumilt väljaviimine, olid täidetud.

(1) ELT C 221, 25.6.2018.
Euroopa Kohtu (üheksas koda) 14. märtsi 2019. aasta otsus (Tribunal de première instance de Liège’i eelotsusetaotlus — Belgia) — Jean Jacob, Dominique Lennertz versus État belge

(kohtuasi C-174/18) (1)

(Eelotsusetaotlus - Töötajate vaba liikumine - Võrdne kohtlemine - Tulumaks - Õigusnormid, mille eesmärk on topeltmaksustamise vältimine - Muus liikmesriigis kui elukohaliikmesriik saadud pension - Maksuvabastuse arvutusmeetodid elukohaliikmesriigis - Teatud maksusoodustuste ühe osa kaotamine)

(2019/C 155/17)

Kohtumenetluse keel: prantsuse

Eelotsusetaotluse esitanud kohus

Tribunal de première instance de Liège

Põhikohtuasja pooled

Hagejad: Jean Jacob, Dominique Lennertz

Kostja: État belge

Resolutsioon

ELTL artiklit 45 tuleb tõlgendada nii, et sellega on vastuolus niisuguste liikmesriigi maksuõigusnormide kohaldamine, nagu on kõne all põhikohtuasjas ja mille tulemusel võetakse abikaasadelt — kes elavad selles riigis ning kellest üks saab teisest liikmesriigist pensioni, mis on kahepoolse topeltmaksustamise vältimise lepingu alusel esimeses liikmesriigis maksust vabastatud — osa selle lepinguga ette nähtud maksusoodustusest.

(1) ELT C 166, 14.5.2018.
1.

Nõukogu 26. veebruari 2009. aasta määruse (EÜ) nr 207/2009 [Euroopa Liidu] kaubamärgi kohta (muudetud Euroopa Parlamendi ja nõukogu 16. detsembri 2015. aasta määrusega (EL) 2015/2424) artikli 7 lõike 1 punkti e alapunkti iii tuleb tõlgendada nii, et see ei ole kohaldatav kaubamärkidele, mis on registreeritud enne määrusega 2015/2424 muudetud määruse nr 207/2009 redaktsiooni jõustumist.
Euroopa Kohtu (kaheksas koda) 14. märtsi 2019. aasta otsus (Arbeidsrechtbank Antwerpeni eelotsusetaotlus — Belgia) — Maria Vester versus Rijksinstituut voor ziekte- en invaliditeitsverzekering

(kohtuasi C-134/18) (1)

(Eelotsusetaotlus - Sotsiaalkindlustusskeemid - Invaliidsushüvitised - ELTL artiklid 45 ja 48 - Töötajate vaba liikumine - Määrus (EÜ) nr 883/2004 - Liikmesriikide erinevad hüvitisskeemid - „Esialgne töövõimetusperiood“ - Kestus - Töövõimetushüvitise määramine - Võõrtöötajate ebasoodsam kohtlemine)

(2019/C 155/16)

Kohtumenetluse keel: hollandi

Eelotsusetaotluse esitanud kohus

Arbeidsrechtbank Antwerpen

Põhikohtuasja pooled

Kaebaja: Maria Vester

Vastustaja: Rijksinstituut voor ziekte- en invaliditeitsverzekering

Resolutsioon

ELTL artikleid 45 ja 48 tuleb tõlgendada nii, et nendega on vastuolus olukord, nagu käsitletakse põhikohtuasjas, kus töötajal, kelle elukoha liikmesriigi pädev asutus tunnistab ta pärast üheaastast töövõimetusperioodi invaliidiks, ei ole siiski selle liikmesriigi õigusnormide alusel õigust invaliidsushüvitisele, ja selle liikmesriigi pädev asutus, kus töötajal on täitunud kõik kindlustusperioodid, nõuab veel ühe aastase töövõimetusperioodi täitumist, et tunnustataks tema invaliidsusseisundit ja antaks talle õigus saada proportsionaalset invaliidsushüvitist, ilma et sel perioodil makstaks töötajale töövõimetushüvitist.

(1) ELT C 182, 28.5.2018.
Euroopa Kohtu (kümnes koda) 14. veebruari 2019. aasta otsus (Labour Court, Irelandi eelotsusetaotlus — Iirimaa) — Tomás Horgan, Claire Keegan versus Minister for Education & Skills, Minister for Finance, The Minister for Public Expenditure & Reform, Ireland, Attorney General

(kohtuasi C-154/18) (1)

(Eelotsusetaotlus - Võrdne kohtlemine töö saamisel ja kutsealale pääsemisel - Direktiiv 2000/78/EÜ - Artikli 2 lõike 2 punkt b - Kaudne diskrimineerimine vanuse alusel - Uued töölevõetud õpetajad - Töölevõtmise kuupäev - Ebasoodsam palgaastmik ja palgajärkudesse määramine töölevõtmisel võrreldes juba töötavatele õpetajatele kohaldatavaga)

(2019/C 131/16)

Kohtumenetluse keel: inglise

Eelotsusetaotluse esitanud kohus

Labour Court, Ireland

Põhikohtuasja pooled

Kaebajad: Tomás Horgan, Claire Keegan

Vastustajad: Minister for Education & Skills, Minister for Finance, The Minister for Public Expenditure & Reform, Ireland, Attorney General

Resolutsioon

Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 2 lõike 2 punkti b tuleb tõlgendada nii, et selline meede, nagu on vaidluse all põhikohtuasjas ja mille järgi on alates kindlaksmääratud kuupäevast ette nähtud uute õpetajate töölevõtmisel ebasoodsama palgaastmiku ja palgajärkudesse määramise kohaldamine võrreldes nendega, mida kohaldati sellele meetmele eelnevate normide järgi enne seda kuupäeva tööle võetud õpetajatele, ei kujuta endast selle sätte tähenduses kaudset diskrimineerimist vanuse alusel.

(1) ELT C 166, 14.5.2018.
1.

Euroopa Parlamendi ja nõukogu 19. novembri 2008. aasta direktiivi 2008/98/EÜ, mis käsitleb jäätmeid ja millega tunnistatakse kehtetuks teatud direktiivid, artiklis 4 väljendatud jäätmehierarhia põhimõtet — koostoimes sama direktiivi artikliga 13 — tuleb tõlgendada nii, et sellega ei ole vastuolus niisugused liikmesriigi õigusnormid, nagu on kõne all põhikohtuasjas, milles käsitatakse jäätmepõletusrajatisi „suure riikliku tähtsusega strateegiliste infrastruktuuride ja käitistena“ niivõrd, kuivõrd need õigusnormid on kooskõlas direktiivi muude sätetega, mis näevad ette konkreetsemad kohustused.
Euroopa Kohtu (kuues koda) 8. mai 2019. aasta otsus (Landesverwaltungsgericht Tiroli eelotsusetaotlus — Austria) — PI versus Landespolizeidirektion Tirol

(kohtuasi C-230/18) (1)

(Eelotsusetaotlus - ELTL artikkel 49 - Euroopa Liidu põhiõiguste harta artikli 15 lõige 2 ja artikkel 16 - Asutamisvabadus ja teenuste osutamise vabadus - Piirang - Otsus sulgeda äriettevõte viivitamatult - Põhjenduse puudumine - Ülekaalukast üldisest huvist tulenevad põhjused - Prostitutsiooniga tegelevate isikute suhtes süütegude toimepanemise ennetamine - Rahvatervise kaitse - Asutamisvabaduse piirangu proportsionaalsus - Põhiõiguste harta artiklid 47 ja 48 - Kohtuliku kontrolli tõhusus - Kaitseõigused - Hea halduse üldpõhimõte)

(2019/C 230/17)

Kohtumenetluse keel: saksa

Eelotsusetaotluse esitanud kohus

Landesverwaltungsgericht Tirol

Põhikohtuasja pooled

Hageja: PI

Kostja: Landespolizeidirektion Tirol

Resolutsioon

ELTL artiklit 49, Euroopa Liidu põhiõiguste harta artikli 15 lõiget 2 ning artikleid 16, 47 ja 52 ning hea halduse üldpõhimõtet tuleb tõlgendada nii, et niisugustel asjaoludel nagu põhikohtuasjas on nendega vastuolus liikmesriigi õigusnorm, millega on ette nähtud, et haldusasutus võib otsustada sulgeda äriettevõtte viivitamatult, kui ta kahtlustab, et selles äriettevõttes tegeletakse prostitutsiooniga ilma liikmesriigi õigusnormiga nõutava loata, juhul kui liikmesriigi õiguses ei ole esiteks nõutud, et selline otsus peab olema faktilisest ja õiguslikust seisukohast kirjalikult põhjendatud ja adressaadile teatavaks tehtud, ning teiseks on nõutud, et nimetatud adressaadi taotlus selle otsuse tühistamiseks peab seevastu põhjendatud.

(1) ELT C 249, 16.7.2018.
Euroopa Kohtu (kolmas koda) 8. mai 2019. aasta otsus (Tribunal Superior de Justicia de Castilla y Leóni eelotsusetaotlus — Hispaania) — Violeta Villar Láiz versus Instituto Nacional de la Seguridad Social (INSS), Tesorería General de la Seguridad Social (TGSS)

(kohtuasi C-161/18) (1)

(Eelotsusetaotlus - Meeste ja naiste võrdne kohtlemine sotsiaalkindlustuse valdkonnas - Direktiiv 79/7/EMÜ - Artikkel 4 - Soolise diskrimineerimise keeld - Kaudne diskrimineerimine - Osalise tööajaga töö - Vanaduspensioni arvutamine)

(2019/C 230/15)

Kohtumenetluse keel: hispaania

Eelotsusetaotluse esitanud kohus

Tribunal Superior de Justicia de Castilla y León

Põhikohtuasja pooled

Hageja: Violeta Villar Láiz

Kostjad: Instituto Nacional de la Seguridad Social (INSS), Tesorería General de la Seguridad Social (TGSS)

Resolutsioon

Nõukogu 19. detsembri 1978. aasta direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas artikli 4 lõiget 1 tuleb tõlgendada nii, sellega on vastuolus sellised liikmesriigi õigusnormid, nagu on vaidluse all põhikohtuasjas ja mille kohaselt tuleb osalise tööajaga töötaja sissemaksetel põhineva vanaduspensioni suuruse väljaarvutamisel korrutada tegelikult saadud töötasu ja tegelikult tehtud sissemaksete põhjal kindlaks määratud baassumma protsendimääraga, mis sõltub pensionistaaži pikkusest, pensionistaaži pikkust aga mõjutab vähenduskoefitsient, mis vastab osalise tööajaga tegelikult töötatud aja ja sarnase, kuid täistööajaga töötaja tööaja vahelisele suhtele, korrutatuna koefitsiendiga 1,5, kuna need õigusnormid on eriti ebasoodsad naistöötajatele, võrreldes meestöötajatega.

(1) ELT C 190, 4.6.2018.
C 220/6

ET

Euroopa Kohtu (kolmas koda) 2. mai 2019. aasta otsus (Tribunal Administratif de Montreuil’ eelotsusetaotlus — Prantsusmaa) — Sea Chefs Cruise Services GmbH versus Ministre de l’Action et des Comptes publics

(kohtuasi C-133/18) (1)

(Eelotsusetaotlus - Käibemaks - Käibemaksu tagastamine - Direktiiv 2008/9/EÜ - Artikkel 20 - Tagastamisliikmesriigi lisateabenõue - Nõue esitada teave ühe kuu jooksul ajast, mil see jõudis isikuni, kellele see oli adresseeritud - Tähtaja õiguslik olemus ja sellest kinni pidamata jätmise tagajärjed)

(2019/C 220/08)

Kohtumenetluse keel: prantsuse

Eelotsusetaotluse esitanud kohus

Tribunal Administratif de Montreuil

Põhikohtuasja pooled

Kaebaja: Sea Chefs Cruise Services GmbH

Vastustaja: Ministre de l’Action et des Comptes publics

Resolutsioon

Nõukogu 12. veebruari 2008. aasta direktiivi 2008/9/EÜ, millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis, artikli 20 lõiget 2 tuleb tõlgendada nii, et selles sättes ette nähtud ühekuuline tähtaeg tagastamisliikmesriigile soovitud lisateabe esitamiseks ei ole õigustlõpetav tähtaeg, mis tähendaks, et selle tähtaja ületamisel või vastuse esitamata jätmisel kaotab maksukohustuslane võimaluse kõrvaldada tagastamistaotluses puudused sellega, et ta esitab otse liikmesriigi kohtule lisateabe, mis kinnitab tema õigust käibemaksu tagastamisele.

(1) ELT C 166, 14.5.2018.
Euroopa Kohtu (seitsmes koda) 2. mai 2019. aasta otsus (Naczelny Sąd Administracyjny eelotsusetaotlus — Poola) — Budimex S.A. versus Minister Finansów

(kohtuasi C-224/18) (1)

(Eelotsusetaotlus - Ühine käibemaksusüsteem - Direktiiv 2006/112/EÜ - Artikkel 66 - Maksustatav teokoosseis ja maksu sissenõutavus - Hetk, mil teenus loetakse osutatuks - Ehitus- ja paigaldustööd - Teenuste osutamise lepingus ette nähtud tööde vastuvõtmise hetke arvesse võtmine)

(2019/C 220/09)

Kohtumenetluse keel: poola

Eelotsusetaotluse esitanud kohus

Naczelny Sąd Administracyjny

Põhikohtuasja pooled

Hageja: Budimex S.A.

Kostja: Minister Finansów

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, muudetud nõukogu 13. juuli 2010. aasta direktiiviga 2010/45/EL, artikli 66 esimese lõigu punkti c tuleb tõlgendada nii, et sellega ei ole vastuolus see, kui olukorras, kus arvet osutatud teenuste eest ei väljastata või väljastatakse hiljem, loetakse teenus osutatuks teenuse vastuvõtmise vormistamise hetkel, kui liikmesriik on sarnaselt põhikohtuasjaga sätestanud, et käibemaks muutub sissenõutavaks tähtaja möödumisel, mis hakkab kulgema teenuse osutamise kuupäevast, kui vastuvõtunõue on esiteks kokku lepitud pooltevahelises lepingus, mis seob neid lepingutingimustega, mis vastavad tegelikule majanduslikule ja ärialasele olukorrale osutatud teenuste valdkonnas, ja teiseks, kui see nõue vastab teenuse osutamise sisulisele lõpetamisele ja määrab lõplikult kindlaks võlgnetava vastutasu suuruse; seda peab kontrollima eelotsusetaotluse esitanud kohus.

(1) ELT C 231, 2.7.2018.
C 220/11

ET

Euroopa Kohtu (kümnes koda) 2. mai 2019. aasta otsus (Curtea de Apel Bacău eelotsusetaotlus — Rumeenia) — SC Onlineshop SRL versus Agenția Națională de Administrare Fiscală (ANAF) ja Direcția Generală a Vămilor

(kohtuasi C-268/18) (1)

(Eelotsusetaotlus - Ühine tollitariifistik - Tariifne klassifitseerimine - Kombineeritud nomenklatuur - Alamrubriigid 85269120 ja 85285900 - Mitme funktsiooniga GPS navigatsioonisüsteem)

(2019/C 220/14)

Kohtumenetluse keel: rumeenia

Eelotsusetaotluse esitanud kohus

Curtea de Apel Bacău

Põhikohtuasja pooled

Kaebaja: SC Onlineshop SRL

Vastustajad: Agenția Națională de Administrare Fiscală (ANAF) ja Direcția Generală a Vămilor

Resolutsioon

Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas (komisjoni 6. oktoobri 2015. aasta rakendusmäärusest (EL) 2015/1754 tulenevas redaktsioonis) sisalduvat kombineeritud nomenklatuuri tuleb tõlgendada nii, et mootorsõidukites kasutatav mitmeotstarbeline seade, millel on nagu ka põhikohtuasjas kõne all oleval seadmel ühes korpuses põhifunktsiooni täitmiseks eelnevalt installeeritud GPS navigeerimisrakenduste abil toimiv raadionavigatsiooni monitor ning täiendavalt ringhäälingu edastamise seade, audio- ja video taasesitusseade ja umbes 5tollise (12,7 cm) diagonaaliga kuvar, tuleb klassifitseerida selle nomenklatuuri alamrubriiki 85269120.

(1) ELT C 249, 16.7.2018.
Euroopa Kohtu (kaheksas koda) 2. mai 2019. aasta otsus (Juzgado de lo Mercantil no 3 de Madridi eelotsusetaotlus — Hispaania) — Sociedad Estatal Correos y Telégrafos SA versus Asendia Spain SLU

(kohtuasi C-259/18) (1)

(Eelotsusetaotlus - Direktiiv 97/67/EÜ - Postiteenuste siseturu arengut käsitlevad ühiseeskirjad - Universaalse postiteenuse osutamine - Määratud ettevõtja ainuõigused - Postmarkidest erinevate postimaksevahendite väljaandmine)

(2019/C 220/12)

Kohtumenetluse keel: hispaania

Eelotsusetaotluse esitanud kohus

Juzgado de lo Mercantil no 3 de Madrid

Põhikohtuasja pooled

Hageja: Sociedad Estatal Correos y Telégrafos SA

Kostja: Asendia Spain SLU

Resolutsioon

Euroopa Parlamendi ja nõukogu 15. detsembri 1997. aasta direktiivi 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta, mida on muudetud Euroopa Parlamendi ja nõukogu 20. veebruari 2008. aasta direktiiviga 2008/6/EÜ, artikli 7 lõiget 1 ja artiklit 8 tuleb tõlgendada nii, et nendega on vastuolus selline riigisisene õigusnorm, nagu on kõne all põhikohtuasjas ja mis tagab universaalset postiteenust osutama määratud ettevõtjale ainuõiguse levitada postmarkidest erinevaid postimaksevahendeid.

(1) ELT C 221, 25.6.2018.
C 220/5

ET

Euroopa Kohtu (üheksas koda) 2. mai 2019. aasta otsus (College van Beroep voor het Bedrijfsleveni eelotsusetaotlus — Madalmaad) — T. Boer & Zonen BV versus Staatssecretaris van Economische Zaken

(kohtuasi C-98/18) (1)

(Eelotsusetaotlus - Tervisekaitse - Hügieenipakett - Määrus (EÜ) nr 853/2004 - Loomset päritolu toidu hügieen - Toidukäitlejate kohustused - Erinõuded - Kodukabiloomade liha - Ladustamine ja transport - Nõuded liha temperatuurile)

(2019/C 220/07)

Kohtumenetluse keel: hollandi

Eelotsusetaotluse esitanud kohus

College van Beroep voor het Bedrijfsleven

Põhikohtuasja pooled

Apellatsioonkaebuse esitaja: T. Boer & Zonen BV

Vastustaja apellatsioonimenetluses: Staatssecretaris van Economische Zaken

Resolutsioon

Euroopa Parlamendi ja nõukogu 29. aprilli 2004. aasta määruse (EÜ) nr 853/2004, millega sätestatakse loomset päritolu toidu hügieeni erieeskirjad, III lisa I jao VII peatüki punkte 1 ja 3 tuleb tõlgendada nii, et liha jahutamine pärast tapmist peab toimuma tapamaja enda ruumides, kuni liha on läbivalt saavutanud temperatuuri, mis ei ületa 7oC, enne kui see laaditakse jahutussõidukisse.

(1) ELT C 152, 30.4.2018.